《赐耆老布帛》
唐代·崔枢

殊私及耆老，圣德赈黎元。布帛忻天赐，生涯作主恩。
情均皆挟纩，礼异贲丘园。庆洽时方泰，仁沾月告存。
宁知酬雨露，空识荷乾坤。击壤将何幸，裴回望九门。

作者简介：崔枢，唐顺宗时代人物，担任过充东宫侍读、历中书舍人、终秘书监等官职，主要作品有《赐耆老布帛（一作张复元诗）》、《齐优开笼飞去所献楚王鹄》等。